எஸ்.சி / எஸ்.டி வன்கொடுமை தடுப்பு சட்டத்தின்கீழ் அரசு அதிகாரிகள்மீது வழக்கு பதிவு செய்யப்பட்டால் அவர்களை உடனடியாகக் கைது செய்ய உச்ச நீதிமன்றம் கடந்த மாதம் தடைவிதித்தது. வன்கொடுமை தடுப்பு சட்டத்தின்கீழ் குற்றம்சாட்டப்பட்ட தொழிற்கல்வி இயக்குநர் சுபாஷ் காசிநாத் மஹாஜன் என்பவர் தாக்கல் செய்த மனுவின் அடிப்படையில், உச்ச நீதிமன்றம் இந்தத் தீர்ப்பை வழங்கியது. ' இந்த விதிகளின்கீழ் அரசு அதிகாரிகளைக் கைது செய்யும் முன் டி.எஸ்.பி அந்தஸ்துக்குக் குறைவில்லாத காவல்துறை அதிகாரிகள், முறையாக வழக்குகளை விசாரிக்க வேண்டும். அரசு அதிகாரிகளைக் கைது செய்வதற்குமுன் ஆணையத்திடம் முறையான முன்அனுமதி பெற்றே கைது செய்ய வேண்டும்' என உச்ச நீதிமன்றம் தெரிவித்திருந்தது.